stanford-oval/wikipedia huggingface dataset:
Robert Graves
Tunnustukset ja merkitys > Vuoden 1962 Nobelin kirjallisuuspalkinnon ehdokkuus

Graves oli neljä kertaa ehdolla Nobelin kirjallisuuspalkinnon saajaksi. Vuonna 1962 hän oli viiden ehdokkaan listalla, joiden joukosta lopullinen palkinnon saaja valittiin. Nobel-komitean silloinen sihteeri Anders Österling on todennut, että komitealla oli vaikeuksia päättää palkinnon saaja Gravesin ja John Steinbeckin välillä. Steinbeckia pidettiin maineeltaan populaarimpana ja korkeamman profiilin omaavana kirjailijana, jonka keskeisen tuotannon nähtiin kuitenkin olevan jo takanapäin. Gravesia sen sijaan pidettiin historiallisista romaaneistaan huolimatta edelleen ensisijaisesti runoilijana eikä siksi kirjallisuuspalkinnon arvoisena. Palkinnon myöntämistä Steinbeckille pidettiin suurena yllätyksenä – jopa Steinbeck itse on todennut yllättyneensä valinnastaan. Nobel-komitean päätös sai runsasta arvostelua. Esimerkiksi The New York Times näki palkinnon kuuluneen Gravesille, jolla oli lehden mukaan perustavanlaatuinen merkitys aikansa kirjallisuudelle.
Tunnustukset ja merkitys > Vaikutus Mika Waltariin

Panu Rajala on todennut Mika Waltarin elämäkerrassaan Unio mystica, että Waltari on ominut Gravesilta ”historiallisen minä-kertojan mahdollisuudet”. Waltari oli tutustunut Minä, Claudius -teokseen ennen ensimmäisen historiallisen romaaninsa Sinuhe egyptiläisen ilmestymistä. Rajalan mukaan Gravesin kirjoitustyyli miellytti Waltaria enemmän kuin Tatu Vaaskiven koristeellinen ja luottelomainen tyyli romaanissa Yksinvaltias, joka myös käsitteli keisari Tiberiuksen aikakautta.
Tuotanto

Robert Gravesin kirjallinen tuotanto on poikkeuksellisen laaja, ja se käsittää yli 140 julkaistua teosta. Tuotantoon kuuluu muun muassa runoja, novelleja, romaaneja, tietokirjallisuutta, elämäkertoja, käännöskirjallisuutta ja kritiikkiä.
Graves julkaisi useita myyntimenestyksiä, kuten elämäkerrallisen teoksen Lawrence and the Arabs (1927) ystävästään T. E. Lawrencesta ja runollista tarujen luomista käsittelevän teoksen The White Goddess (1948). Erityisen suosittuja vielä 2000-luvullakin ovat hänen historialliset romaaninsa, joihin kuuluvat Minä, Claudius (1934), Valtamarski Belisarius (1938) ja King Jesus (1946). Graves itse toivoi, että hänet muistettaisiin suursuosion saavuttaneiden historiallisten romaanien sijaan ensisijaisesti runoilijana ja kriitikkona.
Gravesin omaelämäkerrallinen teos Good-Bye to All That (1929) käsitteli juoksuhautasodankäynnin todellisuutta ja sopeutumisvaikeuksia normaaliin elämään sodan jälkeen. Hän julkaisi tulkintoja klassisesta myyttitarustosta ja runoudesta, kuten The Greek Myths (1955), sekä käännöksiä antiikin ajan kirjallisuudesta, joista keskeisimpiä ovat Suetoniuksen Rooman keisarien elämäkertoja ja Apuleiuksen Kultainen aasi.
Tuotanto > Valikoima teoksia

Over the Brazier (1916), sotarunoteos
Lawrence and the Arabs (1927), T. E. Lawrencesta kertova elämäkerrallinen teos
Good-Bye to All That (1929), Gravesin omaeläkerrallinen teos ensimmäisen maailmansodan kokemuksista
I, Claudius (1934), Rooman keisari Claudiusta käsittelevä historiallinen romaani
Minä, Claudius, suom. Frithiof J. Pennanen, WSOY 1936
Claudius the God (1934), jatko-osa romaanille I, Claudius
Claudius jumala ja hänen vaimonsa Messalina, suom. Frithiof J. Pennanen, WSOY 1936
Count Belisarius (1938), historiallinen romaani koskien sotapäällikkö Belisariusta
Valtamarski Belisarius, suom. Saara Tuuma, Otava 1939
King Jesus (1946), Jeesusta käsittelevä historiallinen romaani
The White Goddess (1948), essee runollisesta tarujen luomisesta
The Islands of Unwisdom (1950), historiallinen romaani Álvaro de Mendaña de Neiran tutkimusmatkasta Salomonsaarille
Turhuuden saaret, suom, Jorma Partanen, Tammi 1952
The Greek Myths (1955), antiikin Kreikan myyttejä esittelevä teos
Tuotanto > Valikoima teoksia > Käännöksiä

Lucius Apuleius, The Golden Ass (1951, käännös latinasta, alkuperäisteos Asinus aureus)
Gaius Suetonius Tranquillus, The Twelve Caesars (1957, käännös latinasta, alkuperäisteos De vita Caesarum)
Tuotanto > Runo Suomesta

Loukkaannuttuaan ensimmäisessä maailmansodassa Graves julkaisi sota-aikana kirjoittamiaan runoja teoksessa Fairies and Fusiliers (1917). Eräs teoksen runoista, nimeltään Finland, kertoo nimensä mukaisesti Suomesta. Runossa kuvaillaan jäistä maata ja suomalaisia, joiden kasvot ovat paperin kaltaisia.
| 0 | 1 | 2 |
| --- | --- | --- |
| ” | Feet and faces tingle   In that frore land:  Legs wobble and go wingle,  You scarce can stand. | ” |
– Robert Graves: Finland
Aiheesta muualla

Kuvia tai muita tiedostoja aiheesta Robert Graves Wikimedia Commonsissa
Robert Gravesin rahasto ja säätiö (englanniksi)
Robert Graves Kirjasampo-sivustolla
Robert Gravesin teoksia Open Library -palvelussa
Robert Gravesin teoksia LibriVox -palvelussa
Robert Gravesin teoksia Project Gutenberg -sivustolla
Robert Graves Europeanassa
Robert Gravesin koti Deiàn kylässä Mallorcalla
Veistos Robert Gravesista hänen kotitalonsa edustalla Deiàssa.
Septentrio

Septentrion logo
Septentrio N.V. on belgialainen vuonna 2000 perustettu satelliittipaikannuslaitteden suunnittelija ja valmistaja. Sen tuotteet ovat monitaajuusvastaanottimia mm. ilmakuvauksen tarpeisiin. Se syntyi belgialaisen Interuniversity Micro Electronics Center-tutkimuslaitoksen tietotaidon kaupallisen hyödyntämiseen. Yhtiössä on 50 työntekijää.
Aiheesta muualla

http://www.septentrio.com
APME multipath mitigation
Attitude determination
Multi-frequency combinations of observables
SETI

Arecibon suurikokoinen teleskooppi Puerto Ricossa
SETI (englannin sanoista search for extraterrestrial intelligence) tarkoittaa älyllisen elämän etsintää Maan ulkopuolelta.
1990-luvun alussa Nasalla oli SETI-hanke, jossa muun muassa Arecibon radioteleskoopilla pyrittiin mittaamaan radiosignaaleja älyllisten viestien löytämiseksi. Tuolloin Yhdysvaltain kongressi ja useimmat avaruustutkijat vastustivat hanketta muun muassa siksi, että se voi viedä tieteellistä uskottavuutta kaikelta Nasan tutkimukselta.[lähde? ] Kun 1990-luvun lopussa alettiin havaita toisten tähtien eksoplaneettoja, elämän etsiminen tuli mukaan sekä Nasan että Euroopan avaruusjärjestö ESAn avaruustieteeseen. Seuraavien 20–30 vuoden suunnitelmat eivät kuitenkaan sisällä älyllisen elämän etsintää.[lähde? ]
Mitä tulisi etsiä ja miten?

SETI on erittäin haastava tehtävä. Linnunrata on halkaisijaltaan noin 180 000 valovuoden mittainen ja sisältää 1011 tähteä. Koko taivaan käyminen läpi ei ole käytännöllistä, joten vaihtoehtojen karsimiseksi on tehty joitakin oletuksia.
Eräs tällainen hypoteesi on, että Linnunradan eliöistä suurin osa on hiilipohjaisia Maan eliöiden tapaan. Vaikka elämä voi olla mahdollista muillakin yhdisteillä, hiili on epätavallisen tehokas muodostamaan lukuisia eri molekyylejä. On myös loogista olettaa, että elämiseen tarvitaan nestemäistä vettä; divetyoksidi on yleinen molekyyli ja tarjoaa erinomaisen ympäristön monimutkaisempien hiilipohjaisten yhdisteiden muodostumiselle.
Kolmannen hypoteesin mukaan kannattaa keskittyä tutkimaan Auringon kaltaisia tähtiä. Jättiläistähtien elinkaari on suhteellisen lyhyt, jolloin älyllinen elämä ei ehdi kehittyä niitä ympäröivillä planeetoilla. Erittäin pienet tähdet säteilevät niin vähän valoa ja lämpöä, että ainoastaan lähikiertolaiset saattaisivat olla sulia. Lisäksi niin lähellä tähteä planeetan pyöriminen "lukittuu", jolloin toinen puoli kärventyy paahteessa ja toinen puoli jää ikijään peittämäksi.
Noin kymmenen prosenttia Linnunradan tähdistä on Auringon kaltaisia, ja sadan valovuoden säteellä Maasta sijaitsee noin tuhat tällaista tähteä. Ne ovat hyviä ensisijaisia kohteita signaalien tarkkailua varten.
Missä "he" ovat?

Toistaiseksi eivät suoritetut SETI-kokeet ole löytäneet jälkeäkään tähtienvälisestä viestinnästä. Frank Draken mukaan "tiedämme nyt ainoastaan, että avaruus ei ole täynnä voimakkaita mikroaaltolähettimiä".[lähde? ] Drake myös arvioi Linnunradan sivilisaatioiden lukumäärää Draken yhtälöllä.
Italialainen fyysikko Enrico Fermi esitti 1950-luvulla, että tähtienvälinen sivilisaatio – jos sellainen olisi olemassa – ei voisi piiloutua tarkkailijoilta.
Oletetaan, että tähdet ovat keskimäärin 10 valovuoden etäisyydellä toisistaan, että tähtienvälinen matka voidaan suorittaa nopeudella, joka on 10 % valon nopeudesta, ja että siirtokunnalta kestää 400 vuotta kasvaa tarpeeksi suureksi, jotta se voisi lähettää kaksi uutta siirtokuntaa matkaan. Tällöin siirtokuntien määrä kaksinkertaistuisi joka 500. vuosi ja koko galaksi olisi asutettu viiden miljoonan vuoden kuluttua.
Vaikka oletusarvoja muutettaisiin pessimistisemmiksi (korkein matkanopeus 1 % valon nopeudesta, tuhat vuotta kahden siirtokunnan lähettämiseen), koko galaksi olisi silti asutettu 20 miljoonassa vuodessa. Kosmisessa mittakaavassa tämä on erittäin lyhyt ajanjakso.
Havaittavien signaalien puuttuminen viittaa siihen, ettei tähtienvälistä sivilisaatiota ole olemassa. Tämä tunnetaan Fermin paradoksina. Vuonna 1977 havaittua "Wow-signaalia" on usein pidetty todisteena Maan ulkopuolisesta älystä, mutta koska signaalia ei ole havaittu uudestaan, sen pohjalta ei voida tehdä kovin mullistavia johtopäätöksiä.
Oikealla olevien kuvioiden selitykset alkaen ylimmästä: luvut 1–10 binäärikoodina, alkuaineiden järjestysluvut, dna:n sokerit ja emäkset, dna:n nukleoidit, dna-molekyylin kaksoiskierre, ihmisten määrä ja koko, aurinkokunnan rakenne sekä Arecibo-teleskooppi ja sen koko. Signaali on lähetetty vuonna 1974.
Aiheesta muualla

Kuvia tai muita tiedostoja aiheesta SETI Wikimedia Commonsissa
SETI@Home (englanniksi)
SETI.org (englanniksi)
Radioviesti, Arecibo-viesti, jonka Arecibon radioteleskooppi lähetti 16. marraskuuta 1974 M13:een (tässä kuvallisessa muodossa väritettynä)
Shazam

| Shazam |
| --- | --- |


Verkkosivusto:  shazam.com
Luonut:  Chris Barton Philip Inghelbrecht Dhiraj Mukherjee Avery Wang
Avattu:  1999
Nykyinen tila:  aktiivinen
Shazam on sovellus, jonka avulla käyttäjät voivat tunnistaa soivia musiikkikappaleita. Ohjelma on saataville iOS-, Android-, BlackBerry-, Symbian- ja Windows Phone -mobiilikäyttöjärjestelmille sekä vuodesta 2014 alkaen myös Windows 8- ja Mac-tietokoneille.
Shazam kerää musiikista älypuhelimen tai kannettavan tietokoneen sisäänrakennetulla mikrofonilla lyhyen näytteen, josta muodostetaan akustinen sormenjälki (ks. musiikkitiedonhaku). Jos Shazamin palvelimelta löytyy sormenjälkeä vastaavan kappaleen tiedot, ne näytetään käyttäjälle. Jotkin Shazamin versiot näyttävät käyttäjälle myös linkkejä esimerkiksi iTunesiin, YouTubeen, Spotifyhin tai muihin musiikkipalveluihin, josta kappale löytyy.
Helmikuussa 2014 IT-asiantuntijat havaitsivat, että Shazamin Android-versio välittää käyttäjän henkilökohtaisia tietoja mainostajille.
Käännös suomeksi
Shaysin kapina

Shaysin kapina oli Yhdysvaltain läntisessä Massachusettsissa elokuussa 1786 puhjennut aseellinen kansannousu, joka kesti puoli vuotta ennen kuin se saatiin kukistettua.
Kapinan syynä olivat vuonna 1783 päättynyttä vapaussotaa seuranneet taloudellisesti vaikeat ajat. Monet menettivät omaisuutensa takavarikoissa erääntyneiden velkojen tai maksamattomien verojen vuoksi, ja saattoivat joutua velkavankeuteen. Kapinan alussa aseistetut väkijoukot valtasivat ja sulkivat useita oikeustaloja estääkseen velallisia koskeneet ulosottopäätökset. Syyskuussa 1786 entisen vapaussodan upseerin Daniel Shaysin johtama monisatapäinen miesjoukko sulki Massachusettsin korkeimman oikeuden Springfieldissä. Tammikuussa 1787 Shays johti noin 1 200 miehen hyökkäystä Springfieldissä ollutta valtion asevarikkoa vastaan, mutta heidät torjuttiin. Miliisijoukot löivät Shaysin kannattajat Petershamin yhteenotossa 4. helmikuuta, ja hän pakeni Vermontiin. Myöhemmin Shays ja toistakymmentä muuta kapinajohtajaa tuomittiin kuolemaan, mutta hänet armahdettiin. Lopulta vain kaksi teloitettiin.
Kapinan seurauksena Massachusettsin edustajainhuone sääti lakeja, jotka helpottivat velallisten asemaa. Monet pitivät Shaysin kapinaa ja sen kukistamiseen vaadittuja ponnistuksia osoituksena siitä, että Yhdysvallat tarvitsi vahvemman keskushallinnon. Kapina edisti näin perustuslaillisen konventin järjestämistä ja Yhdysvaltain perustuslain säätämistä.
Shazad Latif

Shazad Latif vuonna 2018.
Shazad Latif (s. 1988 Lontoo) on brittiläinen näyttelijä, jolla on skotlantilais-pakistanilaisia sukujuuria.
Latif tunnetaan muun muassa Netflix-sarjasta Star Trek: Discovery, jossa hän esitti luutnantti Ash Tyleria. Muita rooleja hänellä on ollut televisiosarjoissa Departure, Erikoisjoukkue, Penny Dreadful ja Valkoisia valheita. Latif on näytellyt myös minisarjassa Rakkauden lumo sekä vuoden 2015 elokuvissa The Man Who Knew Infinity ja The Second Best Exotic Marigold Hotel.
Shaznay Lewis

Shaznay Lewis
Shaznay Tricia Lewis (s. 14. lokakuuta 1975) on brittiläinen poplaulaja. Hän kuuluu All Saintsin jäseniin, mutta on esiintynyt myös elokuvissa ja julkaissut soololevytyksiä, kuten albumin Open (2004).
Saarijärvi (Petäjävesi)

| Saarijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°16′13″N, 25°15′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  oja Huhtiaan 
Järvinumero:  14.555.1.001
Mittaustietoja
Pinnankorkeus:  135,3 m  
Pituus:  1,1 km  
Leveys:  270 m  
Rantaviiva:  2,533 km  
Pinta-ala:  15,609 ha  
Tilavuus:  0,0001637 km³ 
Keskisyvyys:  1,05 m  
Suurin syvyys:  2,6 m  
Saaria:  1 
 fiSaarijärvi 
Saarijärvi  on Keski-Suomessa Petäjävedellä Oiniemen lähellä sijaitseva järvi.
Maantietoa

Järvi on 1,1 kilometriä pitkä, 270 metriä leveä, ja sen pinta-ala on 15,6 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 163 700 kuutiometriä. Sen keskisyvyys on 1,1 metriä ja suurin syvyys on 2,6 metriä. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Ala-Kintauksen valuma-alueella (14.55), jonka Saarijärven valuma-alueeseen (14.555) se kuuluu. Järven vedenpinnan korkeus on 135,3 metriä mpy.
Seututie 899

Tie Sotkamon Rekivaaran kohdalla pohjoiseen.
Seututie 899 on Sotkamon Juurikkalahdesta Vuokatin kautta Kajaanin Jormuaan johtava seututie, jonka pituus on noin 41 kilometriä.
Reitti

Seututie 899 haarautuu Sotkamossa Juurikkalahdessa valtatieltä 6 pohjoiseen Nurmestienä ja kulkee Rekivaaran ja Laukkalankylän kautta Vuokattiin, jossa se risteää kantatie 76:n kanssa. Vuokatista tie jatkuu Pohjavaarantienä Tikkalanniemen ja Rannankylän kautta Pohjavaaraan, jossa erkanee yhdystie 8990 Kuluntalahteen. Pohjavaarasta tie 899 jatkuu edelleen Jormuantienä Jormualle, jossa se yhtyy Kulunnantiehen, ylittää Kajaani−Kontiomäki-radan ja liittyy valtatiehen 5 (E63).
Reitti > Nähtävyyksiä ja palveluita

Sotkamossa tieltä 899 on melko lyhyt matka Vuokatinvaaralle. Tien varrella on Vuokatin lomapalveluita ja Pohjavaarantiellä Naapurivaaran lomakylä. Jormuantien varrella lähellä Kajaanin rajaa on Kotaharjun tila.
Aiheesta muualla

Kuvia tai muita tiedostoja aiheesta Seututie 899 Wikimedia Commonsissa
Scott Thornton

Scott Christopher Thornton (s. 9. tammikuuta 1971) on kanadalainen pelaajauransa lopettanut jääkiekkoilija. Thornton oli pelipaikaltaan hyökkääjä.
Toronto Maple Leafs varasi Thorntonin ensimmäisellä kierroksella numerolla 3, vuonna 1989. Hän pelasi 33 ottelua ensimmäisellä kaudellaan ja sai yhden maalin sekä 3 maaliin johtanutta syöttöä.
Scott ja Joe Thornton ovat serkkuja, mutta eivät ole sukua Shawn Thorntonille.
Tilastot

GP=Pelatut ottelut G=Maalit A=Syötöt PIM=Jäähyminuutit Pts=Pisteet
Saarijärvi (Pello, Konttajärvi)

| Saarijärvi |
| --- | --- |
Valtiot:  Suomi
Paikkakunta:  Pello
Koordinaatit:  66°52′07″N, 24°21′32″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  oja Pojasjokeen 
Järvinumero:  67.955.1.003
Mittaustietoja
Pinnankorkeus:  172,1 m  
Rantaviiva:  1,955 km  
Pinta-ala:  15,551 ha  
Saaria:  ei saaria 
 fiSaarijärvi 
Saarijärvi  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 15,6 hehtaaria, se on 700 metriä pitkä ja 400 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,0 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Pojasjoen valuma-alueeseen (67.955) se kuuluu. Järven vedenpinnan korkeus on 172,1 metriä mpy.
Simo Hämäläinen

Simo Hämäläinen viittaa seuraaviin:
Simo Taavetti Hämäläinen (1913–1977), suomen kielen tutkija
Simo Olavi Hämäläinen (s. 1947), toimittaja, kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Simo Hämäläinen”, voi hakea sivunnimihaulla, laajalla sivunnimihaulla tai tekstihaulla.
Sarab

| Sərab ja سراب Sərab ja سراب |
| --- | --- |

 fiSarab 
 37°56′28″N, 47°32′13″E 
Väkiluku 2006 ja 2016:  45 031 
Sarab (pers. ‏سراب‎ on kaupunki Āzārbāyjān-e Sharqīn provinssissa Iranissa. Kaupungin väkiluku oli 45 031 vuonna 2016.
Sarab tunnetaan matoistaan. Kaupungissa valmistetaan vaaleita Heriz-mattoja, joita myydään ulkomaille.
Aiheesta muualla

Kuvia tai muita tiedostoja aiheesta Sarab Wikimedia Commonsissa
Saarijärvi (Pello, Saukkoriipi)

| Saarijärvi |
| --- | --- |
Valtiot:  Suomi
Paikkakunta:  Pello
Koordinaatit:  66°50′40″N, 24°08′51″E
Vesistöalue ja valuma-alueen tietoja
Laskujoki:  Saarioja 
Järvinumero:  67.945.1.003
Mittaustietoja
Pinnankorkeus:  126,1 m  
Rantaviiva:  2,563 km  
Pinta-ala:  17,408 ha  
Saaria:  ei saaria 
 fiSaarijärvi 
Saarijärvi  on Lapissa Pellossa Saukkoriivin kylän lähellä sijaitseva järvi.
Maantietoa

Järven pinta-ala on 17,4 hehtaaria, se on 900 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,6 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Saariojan valuma-alueeseen (67.945) se kuuluu. Järven vedenpinnan korkeus on 126,1 metriä mpy.
SF-Blues

| SF Blues> Tiedot |
| --- | --- |
Toiminnassa:  2002–
Kotipaikka:  Suomi
Laulukieli:  englanti, suomi
Jäsenet:  Pepe Ahlqvist, kitara, laulu, huuliharppu   Heikki Silvennoinen, kitara, laulu, taustalaulu   Dave Lindholm, kitara, laulu   Janne Rajala, basso   Jani Auvinen, rummut  
Entiset jäsenet:  Mikko Kuustonen, kitara   Jukka Tolonen, kitara   Eero Raittinen, laulu   Jukka Gustavson, urut, laulu   Erja Lyytinen, laulu, kitara  
Levy-yhtiö:  Pirkka-Hämeen Apina & Gorilla Oy  
Infobox OKVirheellinen NIMI-arvo: 
SF Blues on suomalainen blues-yhtye. Sen rungon muodostavat suomalaiset pitkän linjan blues-, gospel- ja rock-muusikot Pepe Ahlqvist ja Heikki Silvennoinen. Vuonna 2012 SF Blues konsertoi alkuperäiskokoonpanossaan, johon kuuluu Ahlqvistin ja Silvennoisen lisäksi Dave Lindholm.
Vuosien 2007–2009 kokoonpanossa esiintyivät Ahlqvist, Silvennoinen, Eero Raittinen ja Jukka Gustavson. Yhtyeen komppiryhmänä olivat basisti Janne Rajala ja rumpali Jani Auvinen. Vuoden 2005 kokoonpanossa olivat Ahlqvist, Silvennoinen, Mikko Kuustonen, Jukka Tolonen ja Erja Lyytinen.
SF Bluesin alkuperäiskokoonpano julkaisi yhtyeen omaa nimeä kantavan albumin vuonna 2002 ja teki samana vuonna touko–syyskuun välisenä aikana kuutisenkymmentä keikkaa. Yhtyeen muut levyt ovat Joutomailla (2005) ja Man – Be Careful! (2009).
Jäsenet

Pepe Ahlqvist
Heikki Silvennoinen
Dave Lindholm
Jäsenet > Aiemmat

Eero Raittinen
Jukka Gustavson
Mikko Kuustonen
Jukka Tolonen
Mikko Löytty
Erja Lyytinen
Albumit

SF Blues (2002)
Joutomailla (2005)
Man – Be Careful! (2007)
Aiheesta muualla

SF Blues vuosimallia 2007
SF Blues - Meteli.net
SF Blues - MySpace
Saarijärvi (Pello, Ruuhijärvi)

| Saarijärvi |
| --- | --- |
Valtiot:  Suomi
Paikkakunta:  Pello
Koordinaatit:  66°50′54″N, 24°35′24″E
Vesistöalue ja valuma-alueen tietoja
Laskujoki:  Saarijoki 
Järvinumero:  67.966.1.004
Mittaustietoja
Pinnankorkeus:  137,6 m  
Rantaviiva:  3,501 km  
Pinta-ala:  17,672 ha  
Saaria:  ei saaria 
 fiSaarijärvi 
Saarijärvi  on Lapissa Pellossa Ruuhijärven kylän lähellä sijaitseva järvi.
Maantietoa

Järven pinta-ala on 17,7 hehtaaria, se on 750 metriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 3,5 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Pahtajoen valuma-alueeseen (67.966) se kuuluu. Järven vedenpinnan korkeus on 137,6 metriä mpy.
Saksan 2. jalkaväkidivisioona (Reichswehr)

| 2>  jalkaväkidivisioona |
| --- | --- |
Toiminnassa:  tammikuu 1922–lokakuu 1934
Valtio:   Saksa
Puolustushaarat:  Maavoimat
Aselajit:  Jalkaväki
Osa joukkoa:  Reichswehr
Koko:  divisioona
Saksan 2. jalkaväkidivisioona (saks. 1. Infanterie-Division) oli Weimarin tasavallan maavoimien yhtymä maailmansotien välillä 1922-1934.
Perustaminen

Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri (saks. Wehrkreis) muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 2 ja 9 muodostivat tammikuussa 1921 2. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Komentajat

Stettiniin sijoitetun Wehrkreis II:n komentajat olivat oman toimensa ohella divisioonankomentajina. Komentajina olivat:
jalkaväenkenraali Erich Weber Pascha 1. lokakuuta 1920 – 16. syyskuuta 1921
jalkaväenkenraali Hans Freiherr von Hammerstein-Gesmold 16. syyskuuta 1921 – 1. helmikuuta 1923
jalkaväenkenraali Erich von Tschischwitz 1. helmikuuta 1923 – 1. helmikuuta 1927
jalkaväenkenraali Joachim von Amsberg 1. helmikuuta 1927 – 30. syyskuuta 1929
jalkaväenkenraali Rudolf Schniewindt 1. lokakuuta 1929 – 30. syyskuuta 1931
kenraaliluutnantti Fedor von Bock 1. lokakuuta 1931 - 1. huhtikuuta 1935
Mario Andretti

| Mario Andretti |
| --- | --- |
 Mario Andretti vuonna 2017.
Henkilötiedot
Syntynyt: 28. helmikuuta 1940 (ikä 84) Montona d'Istria, Italia
Kansalaisuus:   Yhdysvallat
Formula 1 -ura
Aktiivivuodet:  1968–1972, 1974–1982
Talli(t):  Lotus (1968–1969, 1977–1980) March (1970) Ferrari (1971–1972) Parnelli (1974–1976) Alfa Romeo (1981) Williams, Ferrari (1982)
Kilpailuja:  131
Maailman­mestaruuksia:  1 (1978)
Voittoja:  12
Palkintosijoja:  19
Paalupaikkoja:  18
Nopeimpia kierroksia:  10
MM-pisteitä:  180
Ensimmäinen kilpailu:  Italian Grand Prix 1968
Ensimmäinen voitto:  Etelä-Afrikan Grand Prix 1971
Viimeinen voitto:  Hollannin Grand Prix 1978
Viimeinen kilpailu:  Las Vegasin Grand Prix 1982
Aiheesta muualla
www.marioandretti.com
Mario Gabriele Andretti (s. 28. helmikuuta 1940 Montona d'Istria, Italia) on yhdysvaltalainen  entinen kilpa-autoilija, joka saavutti menestystä niin Formula 1 -sarjassa kuin myös Pohjois-Amerikan kilpasarjoissa.